សូខាំ ខូយ

លោក សូ ខាំខូយ មាន​បុត្រា​បុត្រី​៦​នាក់។ លោក សូ ខាំវ៉ាន់ចាន់ ដែល​ជា​បុត្រ​ទី​៤ រស់នៅ​ក្រុង​ហ៊ូស្តុន រដ្ឋ​តិចសាស បាន​មាន​ប្រសាសន៍​ថា ពិធី​បុណ្យ​ឈាបនកិច្ច​សព​លោក សូ ខាំខូយ នឹង​ប្រព្រឹត្ត​ទៅ​នៅ​ថ្ងៃ​សុក្រ ទី​២១ ខែ​វិច្ឆិកា ២០០៨ នៅ​ក្រុង​ស្តុកតុន រដ្ឋ​កាលីហ្វ័រនៀ។

លោក សូ ខាំវ៉ាន់ចាន់ បាន​មាន​ប្រសាសន៍​ពី​ប្រវត្តិ​សង្ខេប​របស់​លោក សូ ខាំខូយ ថា ៖ «គាត់​រៀន​ចប់​នៅ (វិទ្យាល័យ) ស៊ីសុវត្ថិ​ហ្នឹង គាត់​ទៅ​រៀន​ធ្វើ​មេ​ព្រៃ ហើយ​ដល់​បន្ទាប់​មក​យើង​នៅ​ក្រោយ​អាណានិគម​បារាំង បារាំង​វា​វ៉ៃ​សៀម​ដើម្បី​ទារ​ខេត្ត​ខ្មែរ​មក​វិញ ព្រោះ​សៀម​វា​យក​ខេត្ត​ខ្មែរ​យើង។ ឪពុក​ខ្ញុំ​ក៏​ស្ម័គ្រចិត្ត​ទៅ​ធ្វើ​ទាហាន ច្បាំង​សៀម​ចប់​ហើយ​បាន​ធ្វើ​មេ​ព្រៃ​វិញ។ បន្ទាប់​មក​បារាំង​ឲ្យ​ធ្វើ​ភូឈួយ​ខេត្ត​ទី​១ នៅ​ខេត្ត​កំពង់ចាម ហើយ​បន្ទាប់​មកធ្វើ​ចៅហ្វាយ​ខេត្ត​កំពង់ចាម​ពី​ឆ្នាំ​១៩៤៩ ធ្វើ​២​-​៣​ឆ្នាំ​កាល​ហ្នឹង។ បន្ទាប់​មក​សម្ដេច សីហនុ ឲ្យ​មក​នៅ​ភ្នំពេញ ធ្វើ​ទាហាន​ពាក់​ស័ក្ដិ​៤ ស័ក្ដិ​៥​កន្លះ​អី​ហ្នឹង។ ឆ្នាំ​១៩៥៤ សម្ដេច សីហនុ ឲ្យ​ឪពុក​ខ្ញុំ​ទៅ​វ៉ៃ​យួន យៀកមិញ​ហ្នឹង ចូល​មក​ស្រុក​ខ្មែរ វា​ចង់​បំបែក​ស្រុក​ខ្មែរ​ជា​ពីរ​ដូច​ស្រុក​យួន​អ៊ីចឹង​កាល​ហ្នុង វ៉ៃ​កន្លែង​ស្រុក​មុន​ឈ្មោះ ស្រីជេស។ ហើយ​បន្ទាប់​ពី​ហ្នឹង​មក​គាត់​ធ្វើ​ទាហាន​រហូត​ដល់​ផ្កាយ​៣ ជំនាន់​ស្ដេច​សីហនុ​ហ្នឹង។ ឪពុក​ខ្ញុំ ស្ដេច​សីហនុ​ឲ្យ​ធ្វើ Inspector General ខាង​ទាហាន ត្រួត​មើល​ទាហាន​នៅ​ស្រុក​ខ្មែរ​ហ្នឹង សង្គម​រាស្រ្ដ​និយម​ហ្នឹង។ ហើយ​ដល់​ស្រុក​យួន​ច្បាំង​ខ្មែរ​ក្រហម​ហ្នឹង ជាមួយ​លោក លន់ លន់ ឪពុក​ខ្ញុំ លោក លន់ នល់ ឲ្យ​ធ្វើ​ប្រធាន​ព្រឹទ្ធសភា ដល់​លោក លន់ នល់ ឈឺ​ខ្លាំង គាត់​កើត​រោគ​ងាប់​ខ្លួន​មួយ​ចំហៀង អាមេរិកាំង​ដឹក​លោក លន់ នល់ មក​ពេទ្យ​ហាវ៉ៃ​ហ្នឹង ហើយ​ឪពុក​ខ្ញុំ​ក៏​បាន​ធ្វើ​ប្រធានាធិបតី​ជំនួស​លោក​តា លន់ នល់ ប៉ុន្មាន​ខែ​មុន​ស្រុក​ធ្លាក់​ហ្នឹង។ ប្រធានាធិបតី​ស្ដីទី​បាន​ន័យ​ថា បណ្ដោះ​អាសន្ន ដល់​នេះ​ទៅ​អាមេរិកាំង​ឈប់​ជួយ​យើង​ជំនាន់​ហ្នឹង ឪពុក​ខ្ញុំ​ក៏​បាន​ចេញ​ពី​ស្រុក​ខ្មែរ​មក​ថ្ងៃ​១២ ខែ​មេសា ឆ្នាំ​១៩៧៥ ចេញ​ពី​ស្រុក​ខ្មែរ​មក អាមេរិកាំង​វា​ដឹក​ចេញ​ពី​ភ្នំពេញ​មក យក​មក​ដាក់​នៅ​ស្រុក​សៀម នៅ​បាងកក​ហ្នឹង​ប្រហែល​មួយ​ខែ បាន​ទៅ​ដឹក​មក​ទាំង​គ្រួសារ​អី​ទាំងអស់​គ្នា​ហ្នឹង​មក​នៅ​កាលីហ្វ័រញ៉ា... តាំង​ពី​ហ្នឹង រក (អ្នកធានា) បាន មក​នៅ​តិចសាស​ទាំងអស់គ្នា​ទៅ បន្ទាប់​ក្រោយ​មក​ឪពុក​ខ្ញុំ​ទៅ​នៅ​កាលីហ្វ័រញ៉ា»៕